PATVIRTINTA

Molėtų rajono savivaldybės tarybos

2021 m. birželio d. sprendimu

Nr. B1-

**MOLĖTŲ RAJONO SAVIVALDYBĖS 2021–2030 METŲ KŪNO KULTŪROS IR SPORTO PLĖTROS PROGRAMA**

**I SKYRIUS**

**BENDROSIOS NUOSTATOS**

1. Molėtų rajono savivaldybės 2021–2030 metų kūno kultūros ir sporto plėtros programa (toliau – Programa) siekiama įvertinti Molėtų rajono kūno kultūros ir sporto infrastruktūros ir sportinės veiklos situaciją, įvardinti šio sektoriaus vertybes, suformuluoti misiją ir viziją, nustatyti strateginius tikslus, uždavinius bei jų įgyvendinimo kryptis. Kartu siekiama tikslingai ir kokybiškai planuoti veiklos pokyčius, efektyviai organizuoti sporto veiklą, telkti bendruomenę sprendžiant aktualias ugdymosi ir paslaugų teikimo problemas.
2. Programa parengta atsižvelgiant į Lietuvos Respublikos švietimo įstatymą, Lietuvos Respublikos kūno kultūros ir sporto įstatymą, Valstybinę švietimo 2013–2022 metų strategiją, Molėtų rajono savivaldybės 2018–2024 metų strateginį plėtros planą, Molėtų rajono savivaldybės strateginį veiklos planą 2020–2022 metams, Molėtų rajono kūno kultūros ir sporto socialinę aplinką, vykdomą veiklą bei turimus išteklius, bendruomenės narių pasiūlymus.

**II SKYRIUS**

**IŠORĖS VEIKSNIŲ ĮTAKA**

1. Gyventojų mažėjimas jau tapo nuolatiniu procesu visoje Lietuvoje ir kelia tam tikrus iššūkius viešajai politikai. Viena iš gyventojų skaičiaus mažėjimo priežasčių yra neigiama natūrali gyventojų kaita (Molėtų rajono savivaldybėje nuo 2011 m. mirusiųjų skaičius viršija gimusiųjų skaičių).
2. Kita labai svarbi gyventojų skaičiaus mažėjimo priežastis – vidaus ir išorės migracijos procesas. Atkreiptinas dėmesys, kad pastaraisiais metais didėja skaičius žmonių, atsikeliančių gyventi į Molėtų rajoną
3. Dėl gyventojų skaičiaus mažėjimo, ypač jauno, darbingo amžiaus, mažėja ir vaikų, kurie lanko mokyklas, lavinasi neformaliojo švietimo įstaigose, skaičius.
4. Rajono gyventojų populiacijos senėjimas reikalauja nepamiršti šio gyventojų segmento problemų ir lūkesčių.

**III SKYRIUS**

**INFRASTRUKTŪROS BŪKLĖ**

1. Sporto ir sveikatinimo paslaugas Molėtų rajono savivaldybėje teikia biudžetinė įstaiga Molėtų r. kūno kultūros ir sporto centras, 20 Molėtų rajone registruotų sporto klubų, švietimo įstaigos, Utenos visuomenės sveikatos biuras, kuris rūpinasi gyventojų švietimu, siūlo sveikatinimo ir fizinio aktyvumo programas.
2. Rajono sporto ir sveikatinimui skirtą infrastruktūrą sudaro 9 objektai mieste, 10 seniūnijose bei švietimo įstaigų sporto aikštynai (4 mieste, 5 seniūnijose).

**IV SKYRIUS**

**SPORTINĖS VEIKLOS RAJONE CHARAKTERISTIKA**

9. Molėtų r. kūno kultūros ir sporto centras (toliau – toliau KKSC) vykdomos veiklos:

|  |  |
| --- | --- |
| 1. Neformalusis papildomas sportinis mokinių ugdymas | Teniso, lengvosios atletikos, rankinio ir krepšinio grupės dalyvauja moksleivių Lietuvos pirmenybėse, čempionatuose, žaidynėse ir turnyruose |
| 2. Bendrojo ugdymo mokyklų mokinių sporto renginių, varžybų organizavimas ir vykdymas | Vykdomos rajoninės (tarp mokyklų) varžybos – kroso, lengvosios atletikos, krepšinio, salės futbolo, kvadrato ir kt. |
| 3. Rajono įvairių sporto šakų mėgėjų veiklos koordinavimas ir renginių organizavimas | Nemokomai aprūpina ar nuomoja sporto sales ir aikštynus sporto renginiams bei treniruotėms.  Organizuoja ir vykdo:  krepšinio „Vilnies“ taurės varžybas;  Molėtų r. vyrų krepšinio pirmenybes;  3 x 3 krepšinio turnyrą;  vyrų rankinio pirmenybes;  tarptautinį moksleivių rankinio turnyrą;  Molėtų rajono seniūnijų žaidynes.  Kaip partneris dalyvauja rengiamuose rajono šventėse.  Organizuoja ir vykdo vaikų vasaros poilsio stovyklas |

1. KKSC vykdo pradinio sportinio rengimo, meistriškumo ugdymo, meistriškumo tobulinimo programas. 2021 metais yra kultivuojamos 5 sporto šakos, suburta 18 grupių.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Sporto šaka | Treneriai | Iš viso grupių | Pradinio rengimo | Meistriškumo ugdymo | Meistriškumo  tobulinimo |
| 1. | Rankinis | 3 | 7 | 4 | 2 | 1 |
| 2. | Krepšinis | 3 | 5 | 3 | 2 | - |
| 3. | Lauko tenisas | 1 | 3 | 1 | 2 | - |
| 4. | Aerobika | 1 | 2 | 2 | - | - |
| 5. | Lengvoji atletika | 1 | 1 | 1 | - | - |

1. Šiuo metu yra virš 20 klubų, kurie registruoti arba vykdo veiklą Molėtų rajone.

|  |  |  |  |
| --- | --- | --- | --- |
| Eil.  Nr. | Klubo pavadinimas | Dalyvavimas varžybose | Rajono bendruomenės įtrauktis |
| 1. | Molėtų automobilių sporto klubas „One Way Drift Team“ | Lietuvos čempionatas |  |
| 2. | „Domino“ šokių studija | Respublikiniai turnyrai, „Molėtų taurė“ | Dalyvauja šventėse |
| 3. | Big Z, UAB „Savicko sporto klubas” | Lietuvos čempionatai, respublikiniai turnyrai | Respublikiniai turnyrai |
| 4. | Sportinės žūklės klubas "Ešerys" | Lietuvos ir Pabaltijo šalių čempionatai | Renginiai:  „Vaikams – Kimba“,  Žiemos žūklės šventė,  kitos žvejų varžybos |
| 5. | [Ištvermės sporto šakų ir turizmo mėgėjų klubas "OK Klajūnas"](https://rekvizitai.vz.lt/imone/istvermes_sporto_saku_ir_turizmo_megeju_klubas_ok_klajunas/) | Europos rogaining čempionatas,  Lietuvos čempionatai, taurės varžybos | Dalyvauja šventėse; „Klajūno taurė“ |
| 6. | Molėtų rankinio klubas | Lietuvos vyrų rankinio I lygos čempionatas | Dalyvauja šventėse |
| 7. | Sporto klubas „Molėtai“ | Lietuvos moterų rankinio I lygos čempionatas;  Utenos apskrities moterų futbolo čempionatas | Dalyvauja šventėse;  paplūdimio tinklinio turnyras 4x4 |
| 8. | Molėtų krepšinio sporto klubas „Ežerūnas“ | Lietuvos NKL krepšinio lyga | Dalyvauja šventėse |
| 9. | Futbolo klubas  „FK Molėtai“ | UAFF/ SFL/ veteranų  LVJFA salės futbolo pirmenybės  Utenos apskrities vaikų futbolo turnyrai | Rajono vyrų salės futbolo pirmenybės;  „Mama, tėtis, aš“ darželiuose |
| 10. | Futbolo klubas  VŠĮ „MFK“ | UAFF/ SFL/ veteranų  LVJFA salės futbolo pirmenybės | Rajono vyrų salės futbolo pirmenybės |
| 11. | Automobilių sporto klubas „Skorpionas“ | Lietuvos ir Pabaltijo šalių čempionatai |  |
| 12. | Teniso klubas „Veja“ |  | Turnyrai suaugusiems Molėtų rajono ir Utenos apskrities gyventojams |
| 13. | Teniso klubas „Molėtų tenisas” |  | Turnyrai rajono gyventojams |
| 14. | Baikerių klubas „Molmoto“ |  | Švenčių ir akcijų dalyviai |
| 15. | VšĮ Molėtų aeroklubas |  | Molėtų aerodromas; orlaivių savininkų klubas;  aviacijos propagavimas; pramoginiai skrydžiai |
| 16. | Klubas „Jaunimo brizas“ |  | Lankininkų mokomosios treniruotės, varžybos |
| 17. | Šokių ir laisvalaikio studija „Dorada“ | Respublikiniai ir tarptautiniai turnyrai | Dalyvauja šventėse, akcijose ir renginiuose |
| 18. | Kovos menų sporto klubas „Igoramas“ | neaktyvus |  |
| 19. | Kovos klubas „Karžygys“ | neaktyvus |  |
| 20. | „Giedraičių Piercai“ | neaktyvus |  |
| 21. | Šaškių, šachmatų klubas „Kombinacija“ | neaktyvus |  |
| 22. | Sporto klubas „Virinta” | neaktyvus |  |
| 23 | Rankinio klubas „Asveja” | neaktyvus |  |

**V SKYRIUS**

**SPORTINĖS VEIKLOS FINANSAVIMAS**

12. Molėtų KKSC finansavimas:

|  |  |  |  |  |  |
| --- | --- | --- | --- | --- | --- |
| **KKSC biudžetas** | **2017** | **2018** | **2019** | **2020** | **2021** |
|  |  |  |  |  |  |
| Bendra biudžeto sąmatos išlaidų suma tūkst. Eur | 237 | 240,8 | 306,2 | 265,2 | 290,3 |
| Iš jų: |  |  |  |  |  |
| Išlaidos darbo užmokesčiui, soc. draudimas | 175,8 | 181,8 | 203 | 199,6 | 218,9 |
| Išlaidos ugdymui (spec. l) | 6,3 | 9,8 | 7,9 | 10 | 12,5 |
| Išlaidos ūkio išlaikymui (komunalinės, transporto, ryšio, ūkinės išlaidos) | 49,9 | 44,2 | 46,9 | 55,6 | 58,9 |
| Ilgalaikiam materialiam ir nematerialiam turtui | 5 | 5 | 48,4 | 0 | 0 |

1. Sporto projektų finansavimas:

|  |  |  |
| --- | --- | --- |
| Metai | Sporto klubų projektai | Sporto klubų finansavimas, Eur |
| 2017 | 9 | 15000 |
| 2018 | 11 | 34600 |
| 2019 | 12 | 40000 |
| 2020 | 15 | 40000 |
| 2021 | 12 | 40000 |

1. Neformaliojo vaikų švietimo programos (susiję su sportu):

|  |  |  |
| --- | --- | --- |
| Metai | Neformaliojo vaikų švietimo programos | Programų finansavimas, Eur |
| 2017 | 27 | 44600 |
| 2018 | 23 | 50099 |
| 2019 | 19 | 56205 |
| 2020 | 22 | 34144 |
| 2021 | 23 | 80100 |

1. Utenos sveikatos biuroSveikos gyvensenos renginiai 2019 metais:

|  |  |  |
| --- | --- | --- |
| Renginiai | Užsiėmimų skaičius | Dalyvių skaičius |
| Mankštos rajono bendruomenei | 117 | Nuo 20 iki 30 (per 1 užsiėmimą) |
| Sveikos gyvensenos ugdymo stovykla | 4 | Po 34 |
| Paskaitos sportiniam aktyvumui skatinti | 7 | Nuo 20 iki 30 (per 1 užsiėmimą) |
| Pėsčiųjų žygis Kamastos žiedu | 1 | 55 |

1. Utenos sveikatos biuro veiklos plano įgyvendinimo ataskaita už 2020 metus:

|  |  |  |
| --- | --- | --- |
| Priemonės | Užsiėmimų skaičius | Dalyvių skaičius |
| Sveikos mitybos įgūdžių formavimo | 4 | 49 |
| Fizinio aktyvumo skatinimo užsiėmimai | 84 | 1 743 |
| Psichikos sveikatos gerinimo paskaitos | 21 | 363 |
| Individualios psichologo konsultacijos | 49 | 49 |
| Grupinės psichologo konsultacijos | 18 | 128 |
| Priklausomybių konsultanto konsultacijos | 15 | 125 |

**VI SKYRIUS**

**MOLĖTŲ RAJONO SPORTINĖS IR SVEIKATINIMO VEIKLOS SSGG ANALIZĖ**

1. SSGG analizė:

|  |  |
| --- | --- |
| **STIPRYBĖS** | **SILPNYBĖS** |
| Išplėtota sporto ir sveikatingumo infrastruktūra rajone ir mieste | Maža sportuojančių gyventojų dalis, pagal SPP, tik 2,5 procento nuo viso gyventojų skaičiaus |
| Susiklosčiusios atskirų sporto šakų tradicijos rajone (krepšinis, orientacinis sportas, rankinis) | Mažas gyventojų susidomėjimas sporto ir sveikatingumo renginiais, pagal SPP- 28% nuo viso gyventojų skaičiaus |
| Aktyvūs sporto klubai | Nepakankamas sporto infrastruktūros užimtumas |
| KKSC dirba ilgametę darbo patirtį turintys ir pakankamai kvalifikuoti mokytojai | Seniūnijose sporto veikla grindžiama asmeninėmis iniciatyvomis |
| Gerėjantis visuomenės požiūris į sportą ir sportavimą | Maža organizuotų sportuojančių dalis visuomenėje |
| Rajono savivaldybės taryba ir administracija remia fizinį aktyvumą ir sportą | Neformaliojo švietimo sistema menkai panaudojama fiziniam aktyvumui |
| Didėjantis sveikos gyvensenos ir sportinės veiklos poreikis | Didelė vaikų, pradedančių laikyti sporto grupes, kaita |
|  | Fizinis aktyvumas dar netapo prioritetinė sveikatos stiprinimo priemonė rajone |
| **GALIMYBĖS** | **GRĖSMĖS** |
| Sporto infrastruktūros panaudojimo intensyvinimas | Rajono populiacijos senėjimas |
| Neformaliojo vaikų švietimo programų įvairovės didinimas | Jaunimo migracija į kitus miestus ir užsienio šalis |
| Švietimo įstaigų, gydymo įstaigų, seniūnijų ir NVO bei sporto entuziastų bendradarbiavimo stiprinimas | Mokinių skaičiaus mažėjimas |
| Dalyvavimas ES fondo projektuose fiziniam aktyvumui skatinti | Menkos valstybės investicijos į sveikos gyvensenos skatinimą |
| Ieškoti papildomų lėšų, rengiant projektus, programas, pritraukiant rėmėjus. Racionaliai skirstyti Molėtų KKSC lėšas, prioritetą teikiant perspektyviems sportininkams ir jų grupėms | Sporto veikla nepripažįstama reikšminga priemonė bendruomenių gyvybingumui stiprinti |
| Aktyvaus laisvalaikio, vasaros stovyklų ir sveikatinimo paslaugų įvairovės didinimas | Dėl mažo gyventojų fizinio aktyvumo blogėja jų sveikata ir tai reikalauja vis didesnių išlaidų gydymui |
| Bendradarbiavimas su sporto šakų federacijomis ir sporto asociacijomis | Fizinio aktyvumo pratybas pakeičia vienkartiniai metiniai masinai renginiai |
| Sporto infrastruktūra turi tenkinti augantį gyventojų skaičių ir jų poreikius | Į sportinę veiklą įsijungia daug neprofesionalių (sporto mėgėjų), neturinčių reikiamos kompetencijos |

**VII SKYRIUS**

**VERTYBĖS, VIZIJA , MISIJA , STRATEGINIAI TIKSLAI, UŽDAVINIAI IR PRIORITETAI**

18. Vertybės: sveikata – sveika ir aktyvi gyvensena – meistriškumas.

19. Vizija: Molėtai – aktyvaus laisvalaikio kraštas su patogia ir išplėtota infrastruktūra fizinio aktyvumo poreikiams tenkinti.

20. Misija: skatinti gyventojų sveiką gyvenseną per fizinį aktyvumą, kūno kultūrą ir sportą.

21. Programos strateginis tikslas – veiksmingai įveiklinant sporto ir sveikatinimo infrastruktūrą, plėtoti vaikų neformalųjį švietimą, įtraukti įvairaus amžiaus rajono gyventojus į fizinio aktyvumo ir aktyvaus laisvalaikio, sportą visiems propaguojančias programas, sudaryti sąlygas sportininkams siekti meistriškumo rezultatų.

22. Uždaviniai:

22.1. Skatinti sporto visiems ir švietėjiškų projektų, skirtų rajono bendruomenei, pasiūlą.

22.2. Didinti neformalaus vaikų sportinio švietimo įvairovę bei stiprinti vaikų sportinį ugdymą, siekiant aukšto meistriškumo rezultatų.

22.3. Sudaryti sąlygas sporto klubų bei mėgėjų sportinei veiklai, skatinančiai gyventojus sportuoti ir sveikai gyventi, bei siekiant meistriškumo rezultatų.

23. Sportinės veiklos, kuri remiama savivaldybės biudžeto lėšomis, prioritetų eilė yra ši:

23.1. Vaikų ir jaunimo sportinis užimtumas ir vaikų sportinis ugdymas, papildantis formalųjį ugdymą, tose sporto šakose, kurių federacijos Lietuvoje yra oficialiai pripažintos.

23.2. Sporto visiems projektai.

23.3. Projektai tų organizacijų, kurios siekia savo šakoje aukštų meistriškumo rezultatų (Lietuvos čempionatai, nacionalinės ir atitinkamos sporto šakų lygos, sporto šakos tarptautiniai čempionatai).

**VIII SKYRIUS**

**UŽDAVINIŲ ĮGYVENDINIMO PRIEMONĖS**

24. Priemonių planas:

|  |  |  |  |  |  |
| --- | --- | --- | --- | --- | --- |
| Eilės Nr. | Priemonės | Atsakingas | Lėšos | Terminai | Rezultatas |
| 1. | Užbaigti Molėtų mieste baseino statybą | Savivaldybės administracija (toliau - SA) | Valstybės (toliau - VB), Savivaldybės (toliau - SB) | 2024 m. | Atidarytas baseinas |
| 2. | Pertvarkyti pliažo tinklinio aikštelę (Turgaus gatvėje) į daugiafunkcę, pritaikant ją paplūdimio rankiniui ir futbolui | SA | SB | 2023 m. | Įrengta 20x40 aikštelė |
| 3. | Įrengti mieste diskgolfo parką | SA | SB | 2022 m. | Įrengtas parkas |
| 4. | KKSC komplektuoti mokinių plaukimo grupes | KKSC direktorius | SB | Nuo 2024 m. | Įsteigtas plaukimo trenerio etatas |
| 5. | Įrengti Kulionių kaime nusileidimo nuo kalno slidėmis trasą ir laisvalaikio infrastruktūrą | SA | Privatus investuotojas | 2024 m. | Įrengtas laisvalaikio kompleksas |
| 6. | Atnaujinti sporto aikšteles | SA | SB | Iki 2027 m. | Atnaujintos 4 aikštelės |
| 7. | Pabaigti rengti pėsčiųjų takų infrastruktūrą apie miesto ežerėlius | SA | ES parama, SB | 2029 m. | Įrengti takai apie Molėtūno ež. |
| 8. | Aktyviam laisvalaikiui pritaikyti buvusį miesto stadioną | SA | ES, VB, SB | 2030 m. | Įrengtas laisvalaikio kompleksas |
| 9. | Plėtoti rajone pėsčiųjų ar dviračių trasų infrastruktūrą | SA | VB, SB | Nuo 2021m. | Įrengtų trasų skaičius |
| 10. | Įrengti prie lankomiausių turistinių objektų dviračių stoteles | SA | VB, SB | Iki 2030 m. | Įrengtų stotelių skaičius |
| 11. | Įrengti Baltadvario piliavietės pažintinį taką | SA | VB, SB | 2028 m. | Įrengta infrastruktūra |
| 12. | Rekonstruoti Vilniaus g. užtvanką, sudarant sąlygas rekreacinėms pramogoms | SA | VB, SB | Iki 2024 m. | Rekonstruotas įrenginys |
| 13. | Pertvarkyti miesto sporto infrastruktūros valdymą, jos eksploataciją konkurso būdu perduodant privačiam rangovui | Strateginioplanavimoir investicijų skyriaus vedėjas |  | Iki 2021 m. gruodžio mėn. | Konkurso sąlygų parengimas |
| 14. | Parengti naują sporto projektų finansavimo tvarkos aprašą | Kultūros ir švietimo skyriaus vedėjas | SB | Iki 2021 m. lapkričio mėn. | Aprašo patvirtinimas |
| 14.1. | Įtvirtinti sporto projektų finansavimo tvarkoje 4 slenksčių principą:  1. organizacijos dalyvių saviraiška;  2. projektai bendruomenei arba įtraukiantys gyventojus;  3. projektai vaikams;  4. meistriškumo siekimo projektai. Parama skiriama ne mažiau kaip 2 slenksčių programoms | Kultūros ir švietimo skyriaus vedėjas | - |  |  |
| 14.2. | Sporto projektų finansavimo tvarkoje nustatyti, kad, skiriant savivaldybės paramą, prioritetas teikiamas tiems meistriškumo projektams, kur ne mažiau kaip 50 procentų dalyvių yra Molėtų rajono gyventojai | Kultūros ir švietimo skyriaus vedėjas | - |  |  |
| 14.3. | Įtvirtinti sporto projektų finansavimo tvarkoje prioritetą rajone registruotoms asociacijoms ir organizacijoms, išskyrus tas, kurių steigėja yra savivaldybė | Kultūros ir švietimo skyriaus vedėjas | - |  |  |
| 15. | Parengti rajono vaikų sportinio meistriškumo ugdymo modelį ir jo įgyvendinimo aprašą | KKSC direktorius | SB | Iki 2021 m. lapkričio mėn. | Tvarkos aprašo parengimas |
| 16. | Įveiklinti miesto sporto objektus, juose organizuojant įvairią sportinę ir aktyvaus laisvalaikio veiklą | KKSC,  klubai, operatorius | VB, SB, privačios lėšos | Sistemingai | Vidutinis metinis organizuotas visų objektų užimtumas ne mažiau 67 proc., o atskiro objekto ne mažiau kaip 30 proc. per metus |
| 17. | Organizuoti sveikos gyvensenos renginius rajono gyventojams | Savivaldybės gydytoja, bendradarbiaujant su UVSB | VB, SB | Sistemingai | Paskaitų skaičius mieste ir seniūnijose;  aktyvių laisvalaikio renginių skaičius mieste ir seniūnijose;  dalyvių skaičius mieste ir seniūnijose |
| 18. | Organizuoti įvairių sporto šakų mėgėjų rajono varžybas ir turnyrus | KKSC | VB, SB | Kasmet | Sporto šakų skaičius;  varžybų skaičius mieste ir seniūnijose;  dalyvių skaičius mieste ir seniūnijose;  žiūrovų skaičius mieste ir seniūnijose |
| 19. | Organizuoti sporto visiems akcijas ir projektus įvairiais metų laikais | KKSC,  klubai | VB, SB | Sistemingai | Projektų skaičius mieste ir seniūnijose;  dalyvių skaičius mieste ir seniūnijose |
| 20. | Organizuoti asmeninių sporto šakų turnyrus ir varžybas | KKSC,  klubai | SB, privačios lėšos | Sistemingai | Sporto šakų skaičius;  turnyrų skaičius mieste ir seniūnijose;  dalyvių skaičius mieste ir seniūnijose |
| 21. | Skatinti riedlentininkų, riedutininkų, dviračių, vandens ir žiemos sporto šakas, organizuoti renginius | KKSC, klubai | VB, SB | Sistemingai | Sporto šakų skaičius; renginių skaičius;  dalyvių skaičius |
| 22. | Populiarinti pliažo rankinį, pliažo futbolą, krepšinį 3x3, padelį, diskgolfą, organizuoti renginius | KKSC,  klubai | VB, SB | Sistemingai | Renginių skaičius mieste ir seniūnijose;  dalyvių skaičius; sporto šakų skaičius |
| 23. | Parengti KKSC sporto visiems 5 metų programą ir jos finansavimo tvarką | KKSC direktorius | VB,SB | Iki 2021 m. lapkričio mėn. | Tvarkos aprašas |

**IX SKYRIUS**

**PROGRAMOS ĮGYVENDINIMAS IR STEBĖSENA**

25. Programos įgyvendinimo stebėsenai ir koordinavimui savivaldybės administracijos direktoriaus įsakymu sudaroma darbo grupė.

26. Programos kryptys integruojamos į KKSC metinius veiklos planus ir vadovo veiklos užduotis, jos pagrindu organizuojamos sportinės veiklos programų konkursas.

27. Darbo grupė kasmet stebi šiuos programos įgyvendinimo rodiklius:

* 1. vaikų, dalyvaujančių KKSC formalųjį švietimą papildančiose programose, skaičiaus pokytį;
  2. vaikų, dalyvaujančių kitose fizinį aktyvumą skatinančiose neformalaus švietimo programose, skaičiaus pokytį;
  3. suaugusiųjų, dalyvaujančių fizinio aktyvumo programose, skaičiaus pokytį;
  4. sporto visiems renginių ir dalyvių skaičių;
  5. sporto infrastruktūros objektų užimtumo per metus rodiklį;
  6. aukšto meistriškumo rezultatų kaitą.

1. Metiniai programos įgyvendinimo rezultatai integruojami į savivaldybės metinę ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_